
AJÁNLATKÉRŐ ADATAI
NEVE:					GYÖNGYÖS VÁROSI ÖNKORMÁNYZAT
SZÉKHELYE:				3200 GYÖNGYÖS, FŐ TÉR 13.
KÉPVISELETÉBEN ELJÁR:		SZÓKOVÁCS PÉTER POLGÁRMESTER
KAPCSOLATTARTÓ:			BORDÁS KRISZTINA KÖZBESZERZÉSI ELŐADÓ
TELEFON.: 				37/769-105

1. Beszerzés tárgyának leírása, mennyisége

A beszerzés tárgya az Ajánlatkérő fenntartásában lévő, a 2. számú mellékletben felsorolt intézmények, épületek hatósági engedélyhez nem kötött épületkarbantartási és kapcsolódó kivitelezési munkáinak elvégzése. A feladat magában foglalja az intézmények folyamatos és biztonságos működéséhez szükséges karbantartási munkák ellátását a 2. számú mellékletben meghatározott munkanemek és tételek alapján.
Ajánlatkérő a kivitelezési munkák elvégzésére vállalkozási keretszerződést kíván kötni a nyertes ajánlattevővel, legfeljebb nettó 15.000.000,– Ft keretösszegben.

Ajánlatkérő a keretszerződésben kötelezettséget vállal arra, hogy a szerződés teljes időtartama alatt a rögzített keretösszeg legalább 50%-át megrendeli a nyertes ajánlattevőtől. A minimális 50%-os lehívási kötelezettségen felüli keretösszeg-rész lehívására Ajánlatkérő nem köteles. A keretösszeg fennmaradó (le nem hívott) része tekintetében az Ajánlattevőt kártalanítási, megtérítési vagy egyéb pénzügyi igény nem illeti meg.

Ajánlatkérő kifejezetten fenntartja a jogot arra, hogy a szerződés hatálya alatt a 2. számú mellékletben rögzített listából – a mindenkori, ténylegesen felmerülő intézményi igényei szerint – tetszőleges számú és típusú karbantartási munkát rendeljen meg az egyedi eseti megrendelések útján.

Az egyedi karbantartási munkák megkezdését megelőzően a nyertes ajánlattevő köteles a helyszínen részletes műszaki felmérést végezni az elvégzendő feladatokról.
Az Ajánlattevő a helyszíni felmérés alapján köteles elkészíteni a konkrét munkára vonatkozó egyedi árajánlatát, valamint az elszámolás alapját képező méret- és mennyiségi kimutatást (a keretszerződésben rögzített egységárak alkalmazásával).
A karbantartási munkák tényleges megkezdésének feltétele, hogy a Megrendelő a benyújtott és általa előzetesen jóváhagyott felmérés, valamint árajánlat alapján az írásbeli egyedi eseti megrendelést a Vállalkozó részére kiadja. 
3. Elvárt garanciális feltételek:

Ajánlattevőnek szavatolnia kell a szerződés tárgyát képező szolgáltatás vonatkozó jogszabályban és a vállalkozási szerződésben foglalt feltételek szerinti teljesítését.
A garanciális idő az elvégzett munkákra 181/2003. (XI. 5.) Korm. rendelet szerint.

4. Teljesítési határidő: 

Az adott munka egyedi teljesítési határidejét a Vállalkozó az árajánlatában teszi meg, amely határidő a Megrendelő által kiadott írásbeli eseti megrendelés jóváhagyásával és kiküldésével válik a Felekre nézve kötelező erejűvé. A Vállalkozó a megrendelés kézhezvételét követően jogosult és köteles a munkálatokat megkezdeni a jóváhagyott eseti megrendelésben rögzített határidőn belül.

5. A szerződést biztosító mellékkötelezettségek
A szerződésben az alábbi szankciók kerülnek rögzítésre a késedelmes vagy nem szerződésszerű szállítás esetére:
· Késedelmi kötbér: Az adott megrendelés nettó vállalkozási díjának 1%-a / nap (késedelmes naptári naponként).
· Hibás teljesítési kötbér: Nem szerződésszerű (hibás) teljesítés esetén a kötbér alapja a nettó vállalkozási díj. Mértéke a hibás teljesítéssel érintett megrendelés esetén, a hiba elhárításáig a nettó vállalkozási díj 1 %-a/munkanap, maximum a nettó vállalkozási díj 15 %-a. Amennyiben a hibás teljesítési kötbér eléri a vállalkozási díj 15 %-os mértéket, úgy az súlyos szerződésszegésnek minősül, amely feljogosítja az Ajánlatkérőt a szerződéstől való azonnali elállásra (vagy felmondásra), valamint a 20%-os meghiúsulási kötbér érvényesítésére.
· Meghiúsulási kötbér: A nettó vállalkozási díj 20%-a (amennyiben a teljesítés az Ajánlattevő hibájából hiúsul meg).
Hibás teljesítésnek minősül:
· a vállalt határidőre nem teljeskörűen (hiányosan) végzi el
· a Vállalkozó a munkát nem a felhívásban, a műszaki leírásban vagy a szerződésben meghatározott minőségi követelményeknek megfelelően végzi el
Súlyos szerződésszegésnek minősül különösen:
a) ha a késedelmi vagy a hibás teljesítési kötbér eléri a maximális mértéket;
b) a Vállalkozó a munkálatok megkezdésével neki felróható okból 5 napot meghaladó késedelembe esik, vagy a munkavégzést a munkaterületen alapos indok nélkül folyamatosan 5 napig szünetelteti;
c) ha a Vállalkozó a megrendelt munkálatokat a vállalt véghatáridőre nem teljeskörűen, hiányosan végzi el, és a Megrendelő által tűzött póthatáridő alatt sem fejezi be azokat;

6. Fizetési feltételek
Előleg: Az Ajánlatkérő előleget nem biztosít.

Fizetési feltételek: A vállalkozói díj megfizetése az adott megrendelésre vonatkozó munkálatok teljes mennyiségének hiánytalan és hibátlan elvégzését, valamint a sikeres lezárású átadás-átvételi eljárást követően kiállított számla ellenében történik. Az Ajánlatkérő a számla ellenértékét a számla kézhezvételétől számított 30 naptári napon belül, banki átutalással egyenlíti ki.

7. A teljesítésigazolás kiállításának szabályai és folyamata
Az Ajánlatkérő és a nyertes Ajánlattevő közötti elszámolás alapja a hiba- és hiánymentes Teljesítésigazolás. 
Átadás-átvételi eljárás: 
Az átadás-átvételi eljárás kezdeményezése: A Vállalkozó az egyedi megrendelés szerinti kivitelezési/karbantartási munkák teljes körű elkészültét (készre jelentés) követően, az átadás-átvételi eljárást megelőzően legalább 3 (három) munkanappal köteles írásban értesíteni a Megrendelő kapcsolattartóját Szilágyi Attila András városüzemeltetési irodavezető (Tel.: 37/510-345, e-mail: szilagyi.attila@gyongyosph.hui) a helyszíni átadás-átvétel pontos időpontját megjelölve.
Helyszíni ellenőrzés: Az egyedi megrendelésben rögzített munkák elvégzését követően a Felek közösen elvégzik a teljesítés helyszíni mennyiségi és minőségi ellenőrzését (műszaki átadás-átvételi eljárás).
Hibák és hiányosságok kezelése: Amennyiben a helyszíni ellenőrzés vagy a műszaki átvételi eljárás során kiderül, hogy az elvégzett munkák hibásak, sérültek, hiányosak, vagy nem felelnek meg az egyedi megrendelésben, illetve a szerződéses dokumentumokban rögzített műszaki paramétereknek és szakmai követelményeknek, a Megrendelő jogosult a műszaki átvétel lezárását és a Teljesítésigazolás aláírását megtagadni.
Hibajegyzék és késedelmi kötbér: A Megrendelő aláírás-megtagadása esetén a Felek közös hiba- és hiánylistát (jegyzőkönyvet) vesznek fel. A Megrendelő megfelelő póthatáridő kitűzésével hibajavításra, pótlásra vagy újbóli elvégzésre szólítja fel a Vállalkozót. Az egyedi megrendelés szerinti eredeti teljesítési határidő lejárta és a hibák teljes körű, igazolt kijavítása közötti időszakra a Megrendelő a Vállalkozóval szemben a szerződésben meghatározott késedelmi kötbér elszámolására és érvényesítésére jogosult.
Aláírásra jogosult személyek: A Gyöngyös Városi Önkormányzat részéről a Teljesítésigazolás aláírására kizárólag a felhívásban megjelölt kapcsolattartó jogosult.
A teljesítésigazolás kiállításának határideje: a hiánytalan átadás- átvétel után 8 naptári nap 
Számlázási jog: A nyertes Ajánlattevő kizárólag a mindkét fél által cégszerűen aláírt, hiba- és hiánymentes Teljesítésigazolás birtokában jogosult a végszámla benyújtására.
8. Az eljárás alapján megkötendő szerződés meghatározása
Vállalkozási szerződés 
9. Részvételi feltételek
Az ajánlattételi eljárásban részvételre jogosultak köre:

7.1. 	Az ajánlattételi eljárás nyílt eljárás, azon minden olyan Ajánlattevő részt vehet, aki megfelel a felhívásban felsorolt feltételeknek.

7.2. 	Érvényes ajánlatot az tehet, aki rendelkezik kell az Épkiv.r. szerinti felelős műszaki vezetővel, továbbá regisztrált az Épkiv.r. előírt vállalkozó kivitelezők nyilvántartásában. Az ajánlathoz csatolni kell az 1/B melléklet kitöltésével a felelős műszaki vezető nevét, kamarai nyilvántartási számát, továbbá a vállalkozó kivitelező MKIK által kiadott regisztrációs számát.
7.3. 	A nyertes ajánlattevőnek rendelkeznie kell az Épkiv.r. 21/B.§ -21/D.§ szerint érvényes felelősségbiztosítással, legalább 40 millió forint/káresemény kockázati értékkel. Legkésőbb a szerződés megkötéséig csatolni kell a biztosító nyilatkozatát arról, hogy a kötvény rendelkezésre áll. 	 
Pénzügyi- gazdasági és műszaki alkalmasság:
7.4. 	Ajánlattevő pénzügyi, gazdasági és műszaki alkalmasságának igazolására Ajánlatkérő az ajánlat benyújtásakor az alábbiak dokumentálását kéri:
a) ajánlattevő nyilatkozatát, hogy az ajánlati kiírás feltételeit elfogadja;
b) ajánlattevő nyilatkozatát arról, hogy nincs ellene csőd-, végelszámolási, felszámolási eljárás;
c) ajánlattevő nyilatkozatát, hogy szerepel a köztartozásmentes adózói adatbázisban; vagy NAV igazolás a köztartozás mentességről (NAV 0-s igazolás)
d) ajánlattevő nyilatkozatát, hogy jogosult fent említett feladatok elvégzésére.

Az ajánlattételi eljárásban részvételre jogosultak köre:
7.1. 	Az ajánlattételi eljárás nyílt eljárás, azon minden olyan Ajánlattevő részt vehet, aki megfelel a felhívásban felsorolt feltételeknek.

7.2. 	Érvényes ajánlatot az tehet, aki rendelkezik kell az Épkiv.r. szerinti felelős műszaki vezetővel, továbbá regisztrált az Épkiv.r. előírt vállalkozó kivitelezők nyilvántartásában. Az ajánlathoz csatolni kell az 1/B melléklet kitöltésével a felelős műszaki vezető nevét, kamarai nyilvántartási számát, továbbá a vállalkozó kivitelező MKIK által kiadott regisztrációs számát.
7.3. 	A nyertes ajánlattevőnek rendelkeznie kell az Épkiv.r. 21/B.§ -21/D.§ szerint érvényes felelősségbiztosítással, legalább 40 millió forint/káresemény kockázati értékkel. Legkésőbb a szerződés megkötéséig csatolni kell a biztosító nyilatkozatát arról, hogy a kötvény rendelkezésre áll. 	 
Pénzügyi- gazdasági és műszaki alkalmasság:
7.4. 	Ajánlattevő pénzügyi, gazdasági és műszaki alkalmasságának igazolására Ajánlatkérő az ajánlat benyújtásakor az alábbiak dokumentálását kéri:
e) ajánlattevő nyilatkozatát, hogy az ajánlati kiírás feltételeit elfogadja;
f) ajánlattevő nyilatkozatát arról, hogy nincs ellene csőd-, végelszámolási, felszámolási eljárás;
g) ajánlattevő nyilatkozatát, hogy szerepel a köztartozásmentes adózói adatbázisban; vagy NAV igazolás a köztartozás mentességről (NAV 0-s igazolás)
h) ajánlattevő nyilatkozatát, hogy jogosult fent említett feladatok elvégzésére.

3. KIZÁRÁS

Ki kell zárni az ajánlati eljárásból azt az ajánlattevőt, amely(nél):
8.1. 	végelszámolás alatt áll, vonatkozásában csődeljárás elrendeléséről szóló bírósági végzést közzétettek, az ellene indított felszámolási eljárást jogerősen elrendelték, vagy ha a gazdasági szereplő személyes joga szerinti hasonló eljárás van folyamatban, vagy aki személyes joga szerint hasonló helyzetben van;
8.2. 	tevekénységét felfüggesztette vagy akinek tevékenységét felfüggesztették;
8.3. 	nem szerepel a köztartozásmentes adózói adatbázisban vagy nem igazolja köztartozás mentességét NAV ún. 0-s igazolással;
8.4. 	az államháztartásról szóló 2011. évi CXCV. törvény 41. § (6) bekezdése szerint nem minősül átlátható szervezetnek, figyelemmel a törvény 1. § 4. pontjára;
8.5. 	gazdasági, illetve szakmai tevékenységével kapcsolatban bűncselekmény elkövetése az elmúlt három éven belül jogerős bírósági ítéletben megállapítást nyert;
8.6. 	öt évnél nem régebben, végzett beszerzésnél vállalt szerződéses kötelezettségének megszegését jogerős államigazgatási, illetve bírósági határozat megállapította;
8.7. 	egy évnél régebben lejárt adó-, vámfizetési vagy társadalombiztosítási járulékfizetési kötelezettségének nem tett eleget, kivéve, ha tartozását és az esetleges kamatot és bírságot az ajánlat vagy részvételi jelentkezés benyújtásának időpontjáig megfizette vagy ezek megfizetésére halasztást kapott;
8.8. az ajánlatkérő bizonyítani tudja, hogy az adott eljárásban megkísérelte jogtalanul befolyásolni az ajánlatkérő döntéshozatali folyamatát, vagy olyan bizalmas információt kísérelt megszerezni, amely jogtalan előnyt biztosítana számára a beszerzési eljárásban, vagy korábbi beszerzési eljárásból ebből az okból kizárták, és a kizárás tekintetében jogorvoslatra nem került sor az érintett beszerzési eljárás lezárulásától számított három évig.
8.9. Érvénytelen az ajánlat, ha az Ajánlattevő a jelen felhívásban meghatározott kizáró okok hatálya alatt áll.
9.0 A MEGKÖVETELT IGAZOLÁSI MÓDOK
9.1.	A kizáró okok fenn nem állásáról az ajánlattevőnek nyilatkoznia kell ajánlatának benyújtásával egyidejűleg az ajánlattételi felhívás 1. mellékletét képező nyomtatványon. Az ajánlat benyújtásával egyidejűleg kitöltve csatolni kell az ajánlattételi felhívás 1/A. mellékletét képező ún. átláthatósági nyilatkozatot.
9.2. 	Az ajánlathoz csatolni kell az 1/B melléklet kitöltésével a felelős műszaki vezető nevét, kamarai nyilvántartási számát, továbbá a vállalkozó kivitelező MKIK által kiadott regisztrációs számát.
9.3. 	Legkésőbb a szerződés megkötéséig csatolni kell a biztosító nyilatkozatát arról, hogy a 8.3. pont szerinti biztosítási kötvény rendelkezésre áll.

10. Az ajánlat kötelező tartalma
· Az Ajánlattevő által cégszerűen aláírt nyilatkozat (1. melléklet) 
(A nettó ajánlati árat úgy kell meghatározni, hogy minden járulékos költséget tartalmazzon az általános forgalmi adón kívül. Az ajánlat csak magyar forintban érthető.)
· átláthatósági nyilatkozat (1/A. melléklet)
· 30 napnál nem régebbi a cégkivonat
· árazott költségvetés cégszerűen aláírva

11. Részajánlat és többváltozatú ajánlat tételének lehetősége
Részajánlat: Ajánlatkérő nem teszi lehetővé a részekre történő ajánlattételt. 
Többváltozatú ajánlat: Ajánlatkérő nem enged többváltozatú (alternatív) ajánlattételt.

12. Alvállalkozó bevonásának lehetősége
Megrendelő hozzájárul alvállalkozók igénybevételéhez a vállalkozási díj nettó 40 %-áig. 

13. A szerződés időtartama
Ajánlatkérő a nyertes ajánlattevővel a beszerzési eljárás lezárását követő 8 napon belül megköti a keretszerződést.
Szerződés teljesítésének határideje: szerződés mindkét fél általi aláírását követően a keretösszeg kimerüléséig, de legkésőbb 2026.12.12-ig.

14. Az ajánlati kötöttség időtartama
Ajánlattevő az ajánlattételi határidő lejártát követő 45 napig van kötve ajánlatához.

15. Az ajánlatok bírálati szempontja

Az ajánlatok bírálata során az értékelési szempont: a legalacsonyabb összegű ellenszolgáltatás.
Az Ajánlattevők az ajánlati árukat a felhívás 2. számú mellékletét képező árazatlan tételkiírás (árlista) beárazásával kötelesek megadni. Az ajánlatok szakmai és pénzügyi összehasonlításának, valamint az értékelésnek az alapja a 2. számú mellékletben szereplő tételek összesített ajánlati ára.

16. A hiánypótlás lehetősége, vagy annak kizárása
Ajánlatkérő az eljárás során egy alkalommal hiánypótlást biztosít. 

17. Az ajánlat benyújtásának határideje, módja
Ajánlattevőknek ajánlatukat 2026. október 14 -án 1000 óráig kell megküldeni a beszerzes@gyongyosph.hu e-mail címre. 

Csak a határidőre beérkezett ajánlatok vesznek részt az eljárásban.

20. Az ajánlattétel és a szerződés nyelve: magyar

21. Az ajánlatok bontásának helye, ideje
Gyöngyösi Közös Önkormányzati Hivatal 3200 Gyöngyös, Fő tér 13., 2026. október 14.,   1015 óra. Az ajánlattevőknek biztosítjuk a bontáson való részvételt. 

22. Annak meghatározása, hogy az eljárásban lehet-e tárgyalni, vagy a benyújtott ajánlatokat tárgyalás nélkül bírálják el
Az Ajánlatkérő az ajánlatokat tárgyalás nélkül bírálja el.

23. Az ajánlatok elbírálásának tervezett időpontja: 2026. október 15.

24. Kérdések és válaszok: 
A pályázattal kapcsolatos kérdéseket írásban a bordas.krisztina@gyongyosph.hu e-mail címre 2026. 10. 08-án 16.00 óráig lehet feltenni, melyre Ajánlatkérő a választ 2026. 10. 09-én 16.00 óráig megadja, illetve az Ajánlattételi felhívás www.gyongyos.hu oldalon pályázati hirdetmény mellékleteként feltöltésre kerül.

Ajánlattételi felhívás www.gyongyos.hu oldalon történő közzétételének időpontja: 2026. október 05.






Szilágyi Attila András
irodavezető 

































1. melléklet


NYILATKOZAT

„ÉPÜLET KARBANTARTÁSI MUNKÁK KIVITELEZÉSE – KERETSZERZŐDÉS MEGKÖTÉSÉVEL”

tárgyú eljáráshoz



Alulírott _______________________________________________________ (név), mint a ______________________________________________________________ (ajánlattevő neve, címe) kötelezettségvállalásra jogosult képviselője nyilatkozom: 

a) 	az ajánlattételi felhívás feltételeit elfogadjuk;
b) 	cégünk ellen nincs folyamatban csőd, vagy felszámolási eljárás, illetve nem áll végelszámolás alatt;
c) 	cégünk szerepel a köztartozásmentes adózói adatbázisban
d) 	cégünk köztartozásmentességét NAV igazolással igazolja.


Ajánlati árat részletesen a 2. sz. melléklet beárazásával kell megadni!
	
Az összesített ajánlati ár mindösszesen nettó ………………………… Ft + áfa



Vállaljuk, hogy az eljárásban való nyertességünk esetén ajánlatkérővel szerződést kötünk, és a szerződésben foglaltakat teljesítjük.

Jelen ajánlatunk az ajánlattételi határidőtől számított 45 napig érvényes, ezen időpontig ajánlati kötöttséget vállalunk.

Kelt: ……………………………., 2026. ……. …..…




__________________________
cégszerű aláírás


1/A. MELLÉKLET

ÁTLÁTHATÓSÁGI NYILATKOZAT
a nemzeti vagyonról szóló 2011. évi CXCVI. törvény
 3. § (1) bek. 1. b) pontjában meghatározott

BELFÖLDI VAGY KÜLFÖLDI JOGI SZEMÉLY, VAGY
JOGI SZEMÉLYISÉGGEL NEM RENDELKEZŐ GAZDÁLKODÓ SZERVEZET[footnoteRef:1] RÉSZÉRE [1:  Gazdálkodó szervezet: 
A gazdasági társaság, az európai részvénytársaság, az egyesülés, az európai gazdasági egyesülés, az európai területi együttműködési csoportosulás, a szövetkezet, a lakásszövetkezet, az európai szövetkezet, a vízgazdálkodási társulat, az erdőbirtokossági társulat, az állami vállalat, az egyéb állami gazdálkodó szerv, az egyes jogi személyek vállalata, a közös vállalat, a végrehajtói iroda, a közjegyzői iroda, az ügyvédi iroda, a szabadalmi ügyvivői iroda, az önkéntes kölcsönös biztosító pénztár, a magánnyugdíjpénztár, az egyéni cég, továbbá az egyéni vállalkozó.
Az állam, a helyi önkormányzat, a költségvetési szerv, az egyesület, a köztestület, valamint az alapítvány gazdálkodó tevékenységével összefüggő polgári jogi kapcsolataira is a gazdálkodó szervezetre vonatkozó rendelkezéseket kell alkalmazni [Pp. 396. §].
] 

az államháztartásról szóló 2011. évi CXCV. törvény 41. § (6) bekezdésében előírt kötelezettség teljesítéséhez.

Alulírott
	Név:
	születéskori név:
	anyja neve:
	születési helye, ideje:
mint a
	szervezet neve:
	székhelye:
	adószáma:
	cégjegyzékszám / nyilvántartásba vételi száma:

törvényes képviselője – polgári és büntetőjogi felelősségem tudatában - úgy nyilatkozom, hogy az általam képviselt szervezet az Áht. 41. § (6) bekezdésében írtaknak megfelel, azaz a Nvtv. 3. § (1) bek. 1. b.) pontja alapján átlátható szervezetnek minősül, az alábbiak szerint:
Az általam képviselt szervezet olyan belföldi vagy külföldi jogi személy, vagy jogi személyiséggel nem rendelkező gazdálkodó szervezet, amely megfelel a következő együttes feltételeknek:
a) tulajdonosi szerkezete a pénzmosás és a terrorizmus finanszírozása megelőzéséről és megakadályozásáról szóló 2017. évi LIII. törvény (Pmt.) szerint meghatározott tényleges tulajdonosa megismerhető, amelyet jelen nyilatkozat 1. pontjában mutatok be teljeskörűen;
b) az Európai Unió tagállamában, az Európai Gazdasági Térségről szóló megállapodásban részes államban, a Gazdasági Együttműködési és Fejlesztési Szervezet tagállamában vagy olyan államban: ………………………………….. rendelkezik adóilletőséggel, amellyel Magyarországnak a kettős adóztatás elkerüléséről szóló egyezménye van,
c) nem minősül a társasági adóról és az osztalékadóról szóló 1996. évi LXXXI. törvény (Tao.) szerint meghatározott ellenőrzött külföldi társaságnak, valamint külföldi illetőségű szervezet esetén vállalom, hogy a Tao. 4. § 11. h.) pontja szerinti adatokat külön nyilatkozatban mellékelem;
d) a gazdálkodó szervezetben közvetlenül vagy közvetetten több mint 25%-os tulajdonnal, befolyással vagy szavazati joggal bíró jogi személy, jogi személyiséggel nem rendelkező gazdálkodó szervezet tekintetében az a), b) és c) alpont szerinti feltételek fennállnak, amelyeket a jelen nyilatkozat 2. pontjában mutatok be teljeskörűen.

Jelen nyilatkozat alapján tudomásul veszem, hogy
· a nemzeti vagyon hasznosítására vonatkozó szerződést a Gyöngyös Városi Önkormányzat kártalanítás nélkül és azonnali hatállyal felmondhatja, ha a nemzeti vagyon hasznosításában részt vevő bármely – a hasznosítóval közvetlen vagy közvetett módon jogviszonyban álló harmadik fél – szervezet a nemzeti vagyon hasznosítására vonatkozó szerződés megkötését követően beállott körülmény folytán már nem minősül átlátható szervezetnek [Nvtv. 11. § (12) bek.];
· központi költségvetési kiadási előirányzatok terhére olyan jogi személlyel, jogi személyiséggel nem rendelkező szervezettel nem köthető érvényesen visszterhes szerződés, illetve létrejött ilyen szerződés alapján nem teljesíthető kifizetés, amely szervezet nem minősül átlátható szervezetnek.  A Gyöngyös Városi Önkormányzat ezen feltétel ellenőrzése céljából, a szerződésből eredő követelések elévüléséig az Áht. 55. §-ban foglaltak szerint jogosult a jogi személy, jogi személyiséggel nem rendelkező szervezet átláthatóságával összefüggő, az Áht. 55. §-ban meghatározott adatokat kezelni, azzal, hogy ahol az Áht. 55. § kedvezményezettről rendelkezik, azon a jogi személyt, jogi személyiséggel nem rendelkező szervezetet kell érteni [Áht. 41. § (6) bek.];
· a valótlan tartalmú átláthatósági nyilatkozat alapján kötött visszterhes szerződést a Gyöngyös Városi Önkormányzat felmondja vagy – ha a szerződés teljesítésére még nem került sor – a szerződéstől eláll. [Ávr. 50. § (1a) bek.]
· a Gyöngyös Városi Önkormányzat az átláthatósági feltételeknek való megfelelés céljából a szerződésből eredő követelés elévüléséig az Áht. 55. §-ban foglaltak szerint jogosult az általam képviselt szervezet átláthatóságával összefüggő, az Áht. 55. §-ban meghatározott adatokat kezelni.

Kijelentem, hogy amennyiben jelen nyilatkozatban közölt adatok tekintetében bármilyen változás áll be, akkor a módosult adatokkal kiállított átláthatósági nyilatkozatot a változás bekövetkeztétől számított 8 napon belül megküldöm a Gyöngyös Városi Önkormányzat részére, vagy amennyiben az általam képviselt szervezet már nem minősül átláthatónak, úgy azt haladéktalanul bejelentem.

Kelt:……………………………………………………


……………..................................
	cégszerű aláírás
1. pont: Nyilatkozat a szervezet tényleges tulajdonosairól[footnoteRef:2] [2:  Tényleges tulajdonos:
a)	az a természetes személy, aki jogi személyben vagy jogi személyiséggel nem rendelkező szervezetben közvetlenül vagy – a Polgári Törvénykönyvről szóló 2013. évi V. törvény (a továbbiakban: Ptk.) 8:2. § (4) bekezdésében meghatározott módon – közvetve a szavazati jogok vagy a tulajdoni hányad legalább huszonöt százalékával rendelkezik, ha a jogi személy vagy jogi személyiséggel nem rendelkező szervezet nem a szabályozott piacon jegyzett társaság, amelyre a közösségi jogi szabályozással vagy azzal egyenértékű nemzetközi előírásokkal összhangban lévő közzétételi követelmények vonatkoznak,
b) 	az a természetes személy, aki jogi személyben vagy jogi személyiséggel nem rendelkező szervezetben – a Ptk. 8:2.§ (2) bekezdésében meghatározott – meghatározó befolyással rendelkezik,
c) 	az a természetes személy, akinek megbízásából valamely ügyleti megbízást végrehajtanak,
d) 	alapítványok esetében az a természetes személy,
1. 	aki az alapítvány vagyona legalább huszonöt százalékának a kedvezményezettje, ha a leendő kedvezményezetteket már meghatározták,
2.	akinek érdekében az alapítványt létrehozták, illetve működtetik, ha a kedvezményezetteket még nem határozták meg, vagy
3. 	aki tagja az alapítvány kezelő szervének, vagy meghatározó befolyást gyakorol az alapítvány vagyonának legalább huszonöt százaléka felett, illetve az alapítvány képviseletében eljár, továbbá
e) 	az a)–b) alpontokban meghatározott természetes személy hiányában a jogi személy vagy jogi személyiséggel nem rendelkező szervezet vezető tisztségviselője [2017. évi LIII. törvény 3. § 38. pontja szerint]
] 


	Ssz.
	Név
	Születési név
	Születési hely
	Születési ideje
	Anyja neve
	Tulajdoni hányad
	Befolyás, szavazati jog mértéke

	
	
	
	
	
	
	%
	%

	2.
	 
	 
	 
	 
	 
	 
	 

	3.
	 
	 
	 
	 
	 
	 
	 




Kelt:……………………………………………………

………………..................................
cégszerű aláírás
2





2. pont: Nyilatkozat az átláthatósági nyilatkozatot tevő szervezetben több mint 25%-os tulajdoni részesedéssel rendelkező szervezetekről, és azok tényleges tulajdonosairól

	Ssz.
	A szervezet
	A szervezet tényleges tulajdonosainak

	
	neve
	tulajdoni hányadának mértéke
%
	befolyásának, szavazati jogának mértéke
%
	adóilletősége
	neve
	születési neve
	születési helye
	születési ideje
	anyja neve
	tulajdoni hányad
%
	befolyás, szavazati jog mértéke
%

Kelt:……………………………………………………




………………..................................
cégszerű aláírás



1/B Melléklet

„ÉPÜLET KARBANTARTÁSI MUNKÁK KIVITELEZÉSE – KERETSZERZŐDÉS MEGKÖTÉSÉVEL”
tárgyú beszerzési lejárás


Kivitelező neve: _______________________________________________________________________


Kamarai nyilvántartási száma: ______________________________________________________________________


Ajánlattevő, mint vállalkozó kivitelező MKIK által kiadott regisztrációs száma: ______________________________________________________________________









		





















VÁLLALKOZÁSI SZERZŐDÉS

TERVEZET
mely létrejött egyrészről a Gyöngyös Városi Önkormányzat - 3200 Gyöngyös, Fő tér 13. szám, (adószáma: 15729370-2-10, képviseletében Szókovács Péter polgármester), mint megrendelő – a továbbiakban: Megrendelő –

másrészről a ……………….., (székhelye: ……………………………. cégjegyzékszáma: ……………….; adószáma: ……………..; bankszámla száma: ………….; ép.kiv.reg.: száma:…………;  képviseli: ……………… önállóan/együttesen), mint vállalkozó, a továbbiakban: Vállalkozó – 
a felek együttesen: Felek


1. Előzmények

1.1. A Megrendelő beszerzési eljárást folytatott le „ÉPÜLET KARBANTARTÁSI MUNKÁK KIVITELEZÉSE – KERETSZERZŐDÉS MEGKÖTÉSÉVEL” tárgyban. Az eljárás során a Vállalkozó a jelen szerződés elválaszthatatlan részét képező 1. számú melléklet szerinti ajánlatot adta, amelyet a Megrendelő a(z) ……………. számú polgármesteri/képviselő-testületi döntésével elfogadott. Az eljárás eredményeként a Megrendelő a nyertes ajánlattevővel jelen vállalkozási keretszerződést köti meg.
1.2.     A Szerződő Felek rögzítik, hogy a jelen Szerződést a fent hivatkozott beszerzési eljárásra tekintettel írják alá. A Szerződő Felek a Szerződést a beszerzési eljárásban a Megrendelő (mint ajánlatkérő) által közzétett beszerzési dokumentáció, valamint a Vállalkozó (mint nyertes ajánlattevő) ajánlata szerint kötik meg. A beszerzési eljárás során keletkezett hivatalos alapdokumentumok a jelen Szerződés elválaszthatatlan részét képezik azok fizikai csatolása nélkül is.

2. A szerződés tárgya és mennyisége

2.1.   A szerződés tárgya: A jelen szerződés tárgya a Megrendelő tulajdonában, használatában vagy fenntartásában lévő, a szerződés 2. számú mellékletében tételesen felsorolt épületek és intézmények hatósági engedélyhez nem kötött épületkarbantartási, javítási és kapcsolódó kivitelezési munkáinak elvégzése.
2.2.  A feladatok pontos mennyiségét és műszaki tartalmát a szerződés hatálya alatt a Megrendelő által kiadott eseti egyedi megrendelések fogják meghatározni.
2.3. A karbantartási munkák és felhasználandó anyagok körét a jelen szerződés elválaszthatatlan részét képező 2. számú mellékletben (beárazott tételeket tartalmazó árlista/munkanemek) rögzített kategóriák határozzák meg.
Az egyedi karbantartási munkák megkezdését megelőzően a Vállalkozó köteles a Megrendelő értesítése alapján az érintett helyszínen részletes műszaki és helyszíni felmérést végezni az elvégzendő feladatokról. A Vállalkozó a helyszíni felmérés alapján köteles elkészíteni a konkrét munkára vonatkozó egyedi árajánlatát, valamint az elszámolás alapját képező méret- és mennyiségi kimutatást. Az árajánlat során a Vállalkozó kizárólag a jelen szerződés elválaszthatatlan részét képező 2. számú mellékletben rögzített fix egységárakat alkalmazhatja. A karbantartási munkák tényleges megkezdésének feltétele, hogy a Megrendelő a benyújtott és általa előzetesen jóváhagyott felmérés, valamint árajánlat alapján az írásbeli egyedi eseti megrendelést a Vállalkozó részére kiadja. A Vállalkozó a megrendelés kézhezvételét követően jogosult és köteles a munkálatokat megkezdeni, az abban foglaltak szerint. 

3. A szerződés hatálya

Jelen keretszerződés mindkét fél általi aláírás napján lép hatályba, és a keretösszeg kimerüléséig, de legfeljebb 2026. december 31-ig hatályos.
4. Átvétel és Teljesítésigazolás
4.1. A Vállalkozó az egyedi megrendelés szerinti karbantartási/kivitelezési munkák teljes körű, hibátlan elkészültét (készre jelentés) követően, a helyszíni műszaki átadás-átvételi eljárást megelőzően legalább 3 (három) munkanappal köteles írásban (e-mail útján) értesíteni a Megrendelő kapcsolattartóját a helyszíni átvétel pontos időpontjáról.
Megrendelői kapcsolattartó: Szilágyi Attila András irodavezető (Városüzemeltetési Iroda, Tel: +36/70/312-5030)
4.2. Az egyedi megrendelésben rögzített munkák elvégzését követően a Felek közösen elvégzik a teljesítés helyszíni mennyiségi és minőségi ellenőrzését (műszaki átadás-átvételi eljárás). A mennyiségi ellenőrzés alapja a Vállalkozó által a munka megkezdése előtt készített, és a Megrendelő által előzetesen jóváhagyott helyszíni felmérés és méretkimutatás.
4.3. A műszaki átadás-átvétel sikeres lezárásának és a számlázás alapját képező Teljesítésigazolás (TIG) kiállításának kötelező feltétele a sikeres, hiba- és hiánytalan átadás-átvételi eljárás. A TIG kiállítására feljogosított személy: Szilágyi Attila András, városüzemeltetési irodavezető.
4.4. Hibák és hiányosságok kezelése: Amennyiben a helyszíni ellenőrzés vagy a műszaki átvételi eljárás során beigazolódik, hogy az elvégzett munkák hibásak, sérültek, hiányosak, vagy nem felelnek meg az egyedi megrendelésben, illetve a szerződéses dokumentumokban rögzített műszaki paramétereknek és szakmai követelményeknek, a Megrendelő jogosult a műszaki átvétel lezárását és a Teljesítésigazolás aláírását megtagadni. A Megrendelő aláírás-megtagadása esetén a Felek közös hiba- és hiánylistát (jegyzőkönyvet) vesznek fel. A Megrendelő megfelelő póthatáridő kitűzésével hibajavításra, pótlásra vagy a munka újbóli elvégzésére szólítja fel a Vállalkozót. Az egyedi megrendelésben meghatározott eredeti teljesítési határidő eredménytelen lejárta (késedelem) és a hibák teljes körű, igazolt kijavítása közötti időszakra a Megrendelő a Vállalkozóval szemben a szerződésben meghatározott késedelmi kötbér elszámolására és érvényesítésére jogosult.

5. Vállalkozási díj és fizetési feltételek, számlázás
5.1. A Felek rögzítik, hogy jelen keretszerződés keretösszege legfeljebb nettó [.............] Ft, azaz nettó [................................................] forint + ÁFA. A Vállalkozó az elvégzett épületkarbantartási munkákért kizárólag a 2. számú mellékletben rögzített egységárak alapján, a ténylegesen megrendelt és hiba- és hiánymentesen teljesített mennyiségek szerint jogosult díjazásra.
5.2. Megrendelő előleget nem fizet.
5.3. Megrendelő a szabályosan kiállított megrendelésenként 1 db számla ellenértékét a kézhezvételtől számított 30 naptári napon belül, banki átutalással egyenlíti ki a Vállalkozó [..............................] számú bankszámlájára.
5.4. A számlázás feltétele: A Vállalkozó kizárólag a Megrendelő által igazolt, hiba- és hiánymentes Teljesítésigazolás (TIG) birtokában jogosult a számla kiállítására. A számlához kötelezően csatolni kell a felek által aláírt Teljesítésigazolás egy eredeti példányát.
5.5. Késedelmes fizetés: A Megrendelő fizetési késedelme esetén a Vállalkozó a Polgári Törvénykönyvben (Ptk.) meghatározott késedelmi kamat felszámítására jogosult.

6. Jótállás és garanciális karbantartás
6.1. A Vállalkozó az elvégzett épületkarbantartási és kivitelezési munkák tekintetében a sikeres teljesítésigazolás napjától számított 36 hónap (3 év) jótállást vállal.
6.2. A Vállalkozó köteles a jótállási időszak alatt felmerült hibákat a Megrendelő írásbeli bejelentésétől számított 5 (öt) naptári napon belül díjmentesen kijavítani vagy pótolni.

7. Szerződést biztosító mellékkötelezettségek (kötbér)
7.1. Késedelmi kötbér: Az adott megrendelés nettó vállalkozási díjának 1%-a / nap (késedelmes naptári naponként).
7.2. Hibás teljesítési kötbér: Nem szerződésszerű (hibás) teljesítés (Ptk. 6:157. §) esetén a kötbér alapja a nettó vállalkozási díj. 
Mértéke a hibás teljesítéssel érintett megrendelés esetén, a hiba elhárításáig a nettó vállalkozási díj 1 %-a/munkanap, maximum a nettó vállalkozási díj 15 %-a. Amennyiben a hibás teljesítési kötbér eléri a vállalkozási díj 15 %-os mértéket, úgy az súlyos szerződésszegésnek minősül, amely feljogosítja az Ajánlatkérőt a szerződéstől való azonnali elállásra (vagy felmondásra), valamint a 20%-os meghiúsulási kötbér érvényesítésére.
7.3. Hibás teljesítés esetén a megrendelő a hibák, hiányosságok jegyzékének megküldésével egyidejűleg felszólítja a Vállalkozót a hibák kijavítására, hiányosságok pótlására a kijavítás elvégzéséhez szükséges határidő tűzésével, amely nem lehet több mint 5 munkanap. Amennyiben a Vállalkozó a hibák kijavításának, a hiányosságok pótlásának a kitűzött határidőn belül nem tesz eleget, Megrendelő – mérlegelése szerint hibás teljesítési kötbért érvényesíthet vagy a szerződést felmondhatja és a szerződésszegésre vonatkozó szabályok szerint meghiúsulási kötbért s az azon felüli kárait és költségeit is követelheti. 
7.4. Meghiúsulási kötbér: Amennyiben a Vállakozónak felróható késedelem eléri a 20 napot, és a Vállalkozó az Ajánlatkérő írásbeli felszólítása ellenére sem teljesít, vagy a hibát az előírt póthatáridőn belül nem javítja ki, a szerződés teljesítését a Vállalkozó hibájából meghiúsultnak kell tekinteni. Az Ajánlatkérő ebben az esetben jogosult a szerződéstől elállni, vagy azt azonnali hatállyal felmondani. A Vállakozó a meghiúsulással érintett (nem teljesített) rész nettó szállítási díjának alapulvételével számított 20%-os mértékű meghiúsulási kötbért köteles megfizetni. 
A meghiúsulási kötbér esedékessé válása a szerződés megszűnését megelőzően már ténylegesen felmerült és felhalmozódott késedelmi kötbér követelését nem zárja ki. 
7.5. A Megrendelő elállási, azonnali hatályú felmondási jogát kiköti arra az esetre is, amennyiben a Vállalkozóval szemben, neki felróható olyan körülmény merül fel, amely a szerződés rendeltetésszerű teljesítését nyilvánvalóan akadályozza vagy meghiúsítja, a Vállalkozó a szerződés teljesítését megtagadja, vagy a hibát nem javítja ki. Ezekben az esetekben a Vállalkozó a fent írt összegű meghiúsulási kötbér fizetésére köteles. A Megrendelővel szemben kötbér nem érvényesíthető. 
7.6. A kötbér összege a számlából kerül levonásra, beszámítás alkalmazásával. Amennyiben a Megrendelő felé benyújtott számla nem fedezi a késedelmi kötbér összegét a Vállakozó köteles a kötbért az arról szóló számla alapján 15 nap alatt kiegyenlíteni. 
7.7. A kötbér érvényesítése nem zárja ki a Megrendelő kötbért meghaladó kárainak érvényesítését. 
7.8. Súlyos szerződésszegésnek minősül különösen:
a) ha a késedelmi vagy a hibás teljesítési kötbér eléri a maximális mértéket;
b) a Vállalkozó a munkálatok megkezdésével neki felróható okból 5 napot meghaladó késedelembe esik, vagy a munkavégzést a munkaterületen alapos indok nélkül folyamatosan 5 napig szünetelteti;
c) ha a Vállalkozó a megrendelt munkálatokat a vállalt véghatáridőre nem teljeskörűen, hiányosan végzi el, és a Megrendelő által tűzött póthatáridő alatt sem fejezi be azokat;

8. A teljesítés igazolására feljogosított személy
Teljesítés Igazolásra feljogosított személy:
Szilágyi Attila András városüzemeltetési irodavezető

9. Átláthatósági nyilatkozat
Vállalkozó az államháztartási törvény végrehajtásáról szóló 368/2011. (XII. 31.) Korm. rendelet 50. § (1a) bekezdésében foglaltakkal, valamint az államháztartásról szóló 2011. évi CXCV. törvény (a továbbiakban: Áht.) 41. § (6) bekezdéssel összhangban a jelen szerződés aláírásával külön nyilatkozik arról is, hogy a nemzeti vagyonról szóló 2011. évi CXCVI. törvény 3. § (1) bekezdés 1. pontja értelmében átlátható szervezetnek minősül. Vállalkozó a nyilatkozatban foglaltak változása esetén arról haladéktalanul köteles a Megrendelőt tájékoztatni. A valótlan tartalmú nyilatkozat alapján kötött visszterhes szerződést a Megrendelő felmondja vagy - ha a szerződés teljesítésére még nem került sor - a szerződéstől eláll. 

10. Irányadó jog
A jelen szerződésben nem szabályozott kérdésekben a Polgári Törvénykönyv (Ptk.) vállalkozási szerződésekre vonatkozó rendelkezései az irányadóak.

11. Jogviták rendezése

11.1. A Felek kijelentik, hogy a jelen szerződés teljesítése során esetlegesen felmerülő vitás kérdéseket elsősorban békés úton, egymás közötti egyeztetéssel és tárgyalások útján kívánják rendezni.
11.2. Amennyiben a Felek közötti egyeztetés a vita felmerülésétől számított 30 (harminc) naptári napon belül nem vezet eredményre, úgy a Felek a jelen szerződésből származó vagy azzal kapcsolatos jogvitáik elbírálására a hatályos magyar polgári eljárásjogi szabályok szerint hatáskörrel és illetékességgel rendelkező 
a Megrendelő székhelye szerinti bíróság kizárólagos illetékességnek.

12. Záró rendelkezések
Szerződő felek jelen Vállalkozási szerződést, mint akaratukkal mindenben megegyezőt, 
(4 példányban) az alulírott helyen és napon jóváhagyólag írták alá.

Melléklet: Árajánlat

Kelt: Gyöngyös, 2026. ......................... hó ......... nap.


……………………………………….                                                                                …………………………………………….
Megrendelő                                                                                                          Vállakozó




